wannaphong/clean_thaiwikipedia huggingface dataset:
# แบล็กเคอร์แรนต์
แบล็กเคอร์แรนต์  เป็นไม้พุ่มในตระกูล Grossulariaceae ที่ปลูกเพื่อผลเบอร์รี่ มีถิ่นกำเนิดในเขตอบอุ่นของยุโรปกลางและเหนือและเอเชียเหนือที่มันชอบดินที่อุดมสมบูรณ์และมีการเพาะปลูกกันอย่างแพร่หลายทั้งในเชิงพาณิชย์และเป็นพืชสวนครัว มันเป็นพืชที่ทนความหนาวได้ดี แต่อากาศหนาวเย็นในช่วงฤดูใบไม้ผลิซึ่งเป็นเวลาออกดอกจะลดขนาดของการเพาะปลูก ผลพวงเล็ก ๆ สีดำมันวาวเจริญตามลำต้นในฤดูร้อนและสามารถเก็บเกี่ยวได้ด้วยมือหรือโดยเครื่อง ผลไม้ดิบอุดมไปด้วยวิตามินซีและโพลีฟีนอลไฟโตเคมิคอล แบล็กเคอแรนท์สามารถรับประทานดิบได้ แต่มักจะปรุงในของหวานหรือของคาวหลากหลายชนิด แบล็กเคอร์แรนต์จะใช้ในการทำแยม เยลลี่ และน้ำเชื่อม และมีการปลูกในเชิงพาณิชย์สำหรับตลาดน้ำผลไม้ ผลไม้นี้ยังใช้ในการเตรียมเครื่องดื่มแอลกอฮอล์ และทั้งผลไม้และใบมีการใช้ในยาแผนโบราณและการเตรียมสีย้อม

การผสมพันธุ์กำลังดำเนินการในสกอตแลนด์ โปแลนด์ ลิทัวเนีย นอร์เวย์ และนิวซีแลนด์ เพื่อผลิตผลไม้ที่มีคุณภาพการรับประทานและความแข็งแกร่งและความต้านทานโรคของพุ่มไม้ที่สูงขึ้น
# ปฏิบัติการควีน
ปฏิบัติการควีน เป็นปฏิบัติการของอังกฤษ-อเมริกันในช่วงสงครามโลกครั้งที่สองบนแนวรบด้านตะวันตกที่แนวซีคฟรีทของเยอรมัน

ปฏิบัติการครั้งนี้ได้มุ่งเป้าหมายไปที่แม่น้ำ Ruhr ซึ่งเป็นจุดเริ่มต้นสำหรับการผลักดันข้ามแม่น้ำไรน์เข้าสู่เยอรมนีในเวลาต่อมา มันได้ถูกดำเนินการโดยกองทัพสหรัฐที่หนึ่งและเก้า 

การรุกได้เริ่มต้นขึ้น เมื่อวันที่ 16 พฤศจิกายน ค.ศ. 1944 ด้วยหนึ่งในการทิ้งระเบิดทางยุทธศาสตร์อย่างหนักมากของฝ่ายสัมพันธมิตร อย่างไรก็ตาม, การรุกของฝ่ายสัมพันธมิตรได้ล่าช้าอย่างกระทันหัน พบการต่อต้านอย่างหนักของเยอรมัน โดยเฉพาะอย่างยิ่งในป่าเฮือร์ทเกิน ซึ่งแรงผลักดันหลักของการรุกได้บรรลุ ในกลางเดือนธันวาคม ฝ่ายสัมพันธมิตรได้เดินทางมาถึงแม่น้ำรูร์ในที่สุดและพยายามที่จะเข้ายึดเขื่อนที่สำคัญ เมื่อเยอรมันได้เปิดฉากการรุกของพวกเขาเองที่มีชื่อว่า เฝ้าดูไรน์ ยุทธการตอกลิ่มที่ตามมาได้นำไปสู่การยุติทันทีของความพยายามการรุกเข้าสู่เยอรมนีของฝ่ายสัมพันธมิตรจนถึงเดือนกุมภาพันธ์ ปี ค.ศ. 1945
# นักวิเคราะห์ธุรกิจ
นักวิเคราะห์ธุรกิจ (ย่อว่า BA) คือบุคคลที่วิเคราะห์ให้กับองค์กรหรือแผนธุรกิจ (business domain) ทั้งในความเป็นจริงหรือสมมติ และวิเคราะห์ข้อมูลธุรกิจหรือขั้นตอนหรือระบบ โดยประเมินแบบจำลองธุรกิจหรือการผนวกเข้ากับเทคโนโลยี นักวิเคราะห์ธุรกิจช่วยแนะแนวธุรกิจด้วยขั้นตอนการปรับปรุง สินค้า บริการ และซอฟต์แวร์ให้เข้าถึงการวิเคราะห์ข้อมูลMary K. Pratt and Sarah K. White,"What is a business analyst? A key role for business-IT efficiency", cio.com, April 17, 2019.

บทบาทของนักวิเคราะห์ระบบสามารถอธิบายได้ว่า เป็นตัวเชื่อมระหว่างปัญหาทางธุรกิจ กับการแก้ปัญหาทางด้านเทคโนโลยี ปัญหาทางธุรกิจนั้นจะเป็นอะไรก็ได้ที่เกี่ยวข้องกับระบบธุรกิจ ตัวอย่างเช่น แบบจำลอง ขั้นตอน หรือวิธี ส่วนการแก้ปัญหาทางด้านเทคโนโลยีนั้นสามารถแก้ได้โดยเทคโนโลยีสถาปัตยกรรม เครื่องมือ หรือโปรแกรมประยุกต์ นักวิเคราะห์ธุรกิจจะวิเคราะห์ เปลี่ยนแปลง และแก้ปัญหาธุรกิจในท้ายสุดด้วยเทคโนโลยี
# วอลเลย์บอลหญิงเนชันส์ลีก 2021
วอลเลย์บอลหญิงเนชันส์ลีก 2021  เป็นการแข่งขันครั้งที่ 3 ของวอลเลย์บอลหญิงเนชันส์ลีก ซึ่งเป็นการแข่งขันวอลเลย์บอลหญิงระดับนานาชาติประจำปี ในปีนี้เดิมมีกำหนดเริ่มแข่งขันเร็วกว่าครั้งก่อนหน้าเนื่องจากกีฬาโอลิมปิกฤดูร้อน 2020 ในเดือนกรกฎาคม การแข่งขันรอบแรกจะจัดขึ้นห้าสัปดาห์ระหว่างวันที่ 19 พฤษภาคม ถึง 21 มิถุนายน ค.ศ. 2020

รอบสุดท้ายมีกำหนดจัดขึ้นระหว่างงวันที่ 1 ถึง 5 กรกฎาคม แต่เมื่อวันที่ 13 มีนาคม ค.ศ. 2020 สหพันธ์ได้ตัดสินใจที่จะเลื่อนการแข่งขันเนชันส์ลีกออกไปหลังจากการแข่งขันโอลิมปิกฤดูร้อน 2020 เนื่องจากการระบาดทั่วของโควิด-19 หลังจากนั้นในวันที่ 8 พฤษภาคม สหพันธ์ได้ยกเลิกเนชันส์ลีกครั้งที่สามไปเป็นปีหน้าโดยอิตาลีและจีนยังเป็นประเทศเจ้าภาพในรอบชิงชนะเลิศอยู่เหมือนเดิม และในวันที่ 12 มีนาคม ค.ศ. 2021 สหพันธ์ได้ประกาศให้เมืองรีมีนี ประเทศอิตาลี เป็นประเทศเจ้าภาพทั้งประเภททีมชายและทีมหญิง

ทีมที่เข้าร่วมแข่งขัน
ในครั้งนี้มี 16 ทีมที่เข้าร่วมการแข่งขัน โดย 12 ทีมเป็นทีมหลัก และอีก 4 ทีมเป็นทีมท้าทาย (Challenger) จะสามารถตกชั้นได้ แคนาดาในฐานะผู้ชนะแชลเลนเจอร์คัพ 2019 ได้รับสิทธิ์ในการเข้าร่วมแข่งขันแทนที่บัลแกเรียซึ่งเป็นทีมท้าทายอันดับสุดท้ายจากครั้งที่แล้ว

การคัดเลือกทีมที่ผ่านการคัดเลือกอันดับโลกเอฟไอวีบีทีมหลัก  1  2  3   4  5  6  8  9 (เจ้าภาพ)  10  13  14  19ทีมท้าทาย  7  11  12   15 

 รูปแบบการแข่งขัน 

 รอบแรก 
โดย 16 ทีมที่เข้าร่วมจะแข่งขันในรูปแบบพบกันหมด ทุกทีมต้องเล่น 3 นัดในแต่ละสัปดาห์และแข่งขัน 5 สัปดาห์ทั้งหมด 120 นัด เมื่อจบการแข่งขัน 4 อันดับแรกจากรอบแรกจะผ่านเข้ารอบสุดท้าย การตกชั้นจะพิจารณาเฉพาะทีมท้าทาย 4 ทีมเท่านั้น ในปีนี้จะไม่มีการตกชั้นเนื่องจากการยกเลิกวอลเลย์บอลหญิงแชลเลนเจอร์คัพ 2021

 รอบสุดท้าย
ในครั้งนี้ 4 ทีมที่ดีที่สุดในรอบแรกจะผ่านเข้ารอบรองชนะเลิศ ซึ่งรอบรองชนะเลิศทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3

 สนามแข่งขัน 
 รีมีนี, อิตาลีRimini Fiera ความจุ: ไม่ทราบ 

 รอบแรก 
เวลาในตารางการแข่งขันเป็นเวลาท้องถิ่น (UTC+02:00) 

 ผ่านเข้าสู่รอบสุดท้าย

 ตารางคะแนน 

|}

สัปดาห์ที่ 1
<div style="overflow-x: auto; white-space: nowrap;">

|}

สัปดาห์ที่ 2
<div style="overflow-x: auto; white-space: nowrap;">

|}

สัปดาห์ที่ 3
<div style="overflow-x: auto; white-space: nowrap;">

|}

สัปดาห์ที่ 4
<div style="overflow-x: auto; white-space: nowrap;">

|}

สัปดาห์ที่ 5
<div style="overflow-x: auto; white-space: nowrap;">

|}

รอบสุดท้าย

รอบรองชนะเลิศ
<div style="overflow-x: auto; white-space: nowrap;">

|}

รอบชิงอันดับที่ 3
<div style="overflow-x: auto; white-space: nowrap;">

|}

รอบชิงชนะเลิศ
<div style="overflow-x: auto; white-space: nowrap;">

|}

 อันดับการแข่งขัน 

อันดับทีม45678910111213141516

 รางวัล 

ผู้เล่นทรงคุณค่า: 
 
ตัวตบหัวเสายอดเยี่ยม:
 
 
ตัวเซ็ตยอดเยี่ยม:
 

ตัวบล็อกยอดเยี่ยม: 
 
 
ตัวตบตรงข้ามยอดเยี่ยม: 
 
ตัวรับอิสระยอดเยี่ยม:
# เขตฟูชิมิ
เขตฟูชิมิ (伏見区) เป็นหนึ่งในสิบเอ็ดเขตใน นครเกียวโต จังหวัดเกียวโต ประเทศญี่ปุ่น สถานที่ที่มีชื่อเสียงในฟูชิมิรวมถึง ศาลเจ้าฟูชิมิอินาริ ซึ่งมี โทริอิ หลายพันเรียงรายอยู่ตามทางขึ้นและลงของภูเขา ปราสาทฟูชิมิ เดิมสร้างโดย โทโยโตมิ ฮิเดโยชิ พร้อมด้วยหอคอยที่สร้างขึ้นใหม่และห้องอาบน้ำที่เรียงรายไปด้วยทองคำและ เทะระดะยะ ซึ่งเป็นโรงแรมขนาดเล็กที่ ซะกะโมะโตะ เรียวมะ ถูกโจมตีและได้รับบาดเจ็บประมาณหนึ่งปีก่อนที่เขาจะถูกลอบสังหาร ที่น่าสังเกตก็คือศาลเจ้า โกโคกู ซึ่งเป็นที่ตั้งของหินที่ใช้ในการก่อสร้างปราสาทฟูชิมิ น้ำในศาลเจ้ามีชื่อเสียงเป็นพิเศษและได้รับการบันทึกว่าเป็นหนึ่งใน 100 จุดน้ำใสที่ดีที่สุดของญี่ปุ่น

ฟูชิมิ
# สก็อตต์ เดอร์ริกสัน
สก็อตต์ เดอร์ริกสัน  เกิดเมื่อวันที่ 16 กรกฎาคม ค.ศ. 1966 เป็นผู้กำกับภาพยนตร์ ผู้อำนวยการสร้าง และนักเขียนบทชาวอเมริกัน เขาเป็นที่รู้จักจากการกำกับและเขียนบทภาพยนตร์เรื่อง พลิกปมอาถรรพ์สยองโลก (2005), เห็นแล้วต้องตาย (2012) และภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง จอมเวทย์มหากาฬ (2016)

ผลงาน
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1995 เลิฟ อิน เดอะ รูอินส์    ภาพยนตร์สั้น; ตัดต่อด้วย 2000 บิด-เปิดขุมนรก    ภาพยนตร์แผ่น ปลุกตำนานโหด มหาลัยสยอง 2    แดร็กคูลา 2000    (ไม่มีเครดิต) 2004 แลนด์ ออฟ เพลนตี้    2005 พลิกปมอาถรรพ์สยองโลก    2006 เดอะ วิสซิทเทเชิน    2007 คนเห็นโคตรผี    (ไม่มีเครดิต) 2008 วันพิฆาตสะกดโลก    2011 สครีม 4: หวีด…แหกกฏ    (ไม่มีเครดิต) 2012 เห็นแล้วต้องตาย    2013 คดีปริศนา ปมซ่อนปม    2014 ล่าท้าอสูรนรก    มิซันเดิซทูด    คืนนี้คริสตี้ต้องตาย    2015 วิญญาณขังสยอง
| 
| 
| 
| (ไม่มีเครดิต)
|-
| เห็นแล้วต้องตาย 2| 
| 
| 
| rowspan="2" |
|-
| 2016
| จอมเวทย์มหากาฬ| 
| 
| 
|-
| 2021
| ด็อกเตอร์ สเตรนจ์ อิน เดอะ มัลติเวอร์ ออฟ แมดเนสส์| 
| 
| 
| กำลังเตรียมงานสร้าง|-
|TBA
|เดอะ บรีธธิง เมธเธิด| 
| 
| 
|อยู่ในขั้นตอนการพัฒนา''

โทรทัศน์
 ปี เรื่อง ผู้กำกับ ผู้อำนวยการสร้างฝ่ายบริหาร  2020 อินทู เดอะ ดาร์ค   สโนว์เพียซเซอร์  

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ สก็อตต์ เดอร์ริกสัน
 ปี เรื่อง รอตเทนโทเมโทส์ เมทาคริติก ทุนสร้าง รายได้ทั่วโลก 2005  พลิกปมอาถรรพ์สยองโลก 12px 44% (5.46/10) (157 รีวิว)  46 (32 รีวิว)  $19,000,000  $144,216,468 2008  วันพิฆาตสะกดโลก 12px 21% (4.13/10) (194 รีวิว)  40 (34 รีวิว)  $80,000,000  $233,093,859 2012  เห็นแล้วต้องตาย 12px 64% (6.25/10) (151 รีวิว)  53 (30 รีวิว)  $3,000,000  $77,712,439 2014  ล่าท้าอสูรนรก 12px 29% (4.71/10) (132 รีวิว)  40 (32 รีวิว)  $30,000,000  $87,937,815 2016  จอมเวทย์มหากาฬ 12px 89% (7.3/10) (360 รีวิว)  72 (49 รีวิว)  $165,000,000  $677,718,395 เฉลี่ย และ รวม 12px 49% (5.57/10) 50 $297 ล้าน $1,220,678,976
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  

สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก   

$ ดอลลาร์สหรัฐ
# เธอ.ฉัน.โลก.เรา
เธอ.ฉัน.โลก.เรา  เป็นภาพยนตร์แอนิเมชันแนวโรแมนติก-ไซไฟ-ดรามา กำกับโดย โทโมฮิโกะ อิโต และผลิตโดย Graphinica เป็นภาพยนตร์ต้นฉบับเรื่องแรกของเขา นับตั้งแต่ภาพยนตร์เรื่อง ซอร์ด อาร์ต ออนไลน์ เดอะ มูฟวี่ ออร์ดินอล สเกล ที่ฉายไปเมื่อปี 2560 ภาพยนตร์จะเข้าฉายในญี่ปุ่นในวันที่ 20 กันยายน 2019 นำแสดงโดย ทากูมิ คิตามูระ, มัตสึซากะ โทริ และมินามิ ฮามาเบะhttps://www.theouterhaven.net/2019/04/new-anime-film-hello-world-revealed/  อนิเมะภาคแยกสามตอนในชื่อ Another World จะฉายรอบปฐมทัศน์ในวันที่ 13 กันยายน 2019 ก่อนภาพยนตร์เข้าฉายhttps://www.animenewsnetwork.com/news/2019-08-22/hello-world-film-gets-spinoff-anime-another-world/.150316 โดยมีกำหนดเข้าฉายในไทย 28 พฤศจิกายน พ.ศ. 2562 จัดจำหน่ายโดย สหมงคลฟิล์ม อินเตอร์เนชั่นแนล ในนาม มงคลภาพยนตร์

 เรื่องย่อ 
ปี 2027 ณ เกียวโต คาตางากิ นาโอมิ นักเรียน ม.ปลาย ได้เจอกับตัวเองในอนาคตอีก 10 ปีข้างหน้าที่ย้อนอดีตมาเพื่อช่วย อิจิเกียว รู่รี่ รักแรกของเขาซึ่งเสียชีวิตด้วยอุบัติเหตุหลังจากที่ทั้งสองได้เริ่มคบกัน ทว่า การย้อนเวลากลับมาช่วย รู่รี่ นั้น ก็ทำให้เกิดเหตุการณ์ประหลาดขึ้น ซึ่งกำลังจะทำให้โลกนั้นล่มสลาย นาโอมิต้องตัดสินใจเลือกว่า จะปล่อยให้ชะตากรรมพรากความรักของเขาไปอีกครั้ง หรือจะสู้สุดใจเพื่อคนรัก ต่อให้โลกทั้งใบต้องล่มสลายก็ตาม Anime, Honey's (2019-04-11). "https://honeysanime.com/sao-directors-new-movie-hello-world-reveals-new-trailer-release-date-staff/

 ตัวละครและเสียงพากย์ 
 ตัวละคร  ญี่ปุ่น ไทย นาโอมิ คาตางากิ ทากูมิ คิตามูระ  จะแจ้งภายหลัง  นักเรียนมัธยมปลายอายุ 16 ปีอาศัยอยู่ที่เกียวโต สมาชิกของคณะกรรมการหนังสือของโรงเรียน นาโอมิ คาตางากิ มัตสึซากะ โทริ จะแจ้งภายหลัง  เขาคือ นาโอมิ ในอีก 10 ปีต่อมา (ค.ศ. 2037) มาพบกับนาโอมิในปัจจุบัน เพื่อเตือนถึงเรื่องบางอย่าง อิจิเกียว รูริ  มินามิ ฮามาเบะ จะแจ้งภายหลัง  หนึ่งในเพื่อนในโรงเรียนของนาโอมิ สมาชิกคณะกรรมการหนังสือของโรงเรียน เธอเป็นหญิงสาวที่จะเป็นแฟนของนาโอมิในอีก 3 เดือนข้างหน้า

 เพลงประกอบ 
 "イエスタデイ (Yesterday)" โดยวง Official HIGE DANdism
 "Lost Game" โดย Nulbarich
 "主題歌 Shinsekai (New World)" โดยวง OKAMOTO'S
# เคเนดี (นักฟุตบอล)
โรแบร์ต เคเนดี นือเนส นัสซิเมนตู (เกิดวันที่ 8 กุมภาพันธ์ ค.ศ. 1996) เป็นนักฟุตบอลชาวบราซิล ปัจจุบันลงเล่นในตำแหน่งปีกให้กับเรอัลบายาโดลิด สโมสรในลาลิกา

 สโมสร 
วันที่ 26 มิถุนายน ค.ศ. 2015 ฟลูนิเนงเซ ประกาศจะขายเคเนดีให้กับสโมสรแห่งหนึ่งที่ไม่เอ่ยชื่อ โดยค่าตัวที่คาดการณ์ไว้อยู่ที่ 6.3 ล้านปอนด์ ต่อมามีการยืนยันว่า เคเนดีได้ลงฝึกซ้อมกับเชลซีในเกมกระชับมิตรพบกับบาร์เซโลนา โดยเคเนดีได้รับอนุญาตจากฟลูนิเนงเซให้ลงเล่นให้กับเชลซีได้ แม้ว่าเขาจะยังไม่เซ็นสัญญาก็ตาม ต่อมา โชเซ มูรีนโย กล่าวว่า เชลซีจะเก็บเคเนดีไว้เล่นในพรีเมียร์ลีก แทนที่จะปล่อยยืมตัวให้กับวิเทสส์ ต่อมาในวันที่ 22 สิงหาคม ค.ศ. 2015 เชลซีซื้อตัวเคเนดีสำเร็จ

ในสัปดาห์ถัดมา เคเนดี ลงเล่นเป็นตัวสำรองนัดแรก ในนัดที่เชลซีพ่ายแพ้ คริสตัลพาเลซ คาบ้าน 1–2 ต่อมาในวันที่ 23 กันยายน เขาทำประตูแรกในนามสโมสร ในลีกคัพ รอบที่สาม อีกทั้งยังจ่ายบอลให้กับรามีริส ช่วยให้ เชลซี เอาชนะ วัลซอลล์ ไปได้ 4–1 ประตูแรกในลีกของเคเนดี เกิดขึ้นในวันที่ 1 มีนาคม ในนัดที่เชลซีชนะ นอริชซิตี 2–1 โดยเขายิงประตูนี้ในวินาทีที่ 39 นับเป็นประตูที่เกิดขึ้นเร็วที่สุดในพรีเมียร์ลีก ฤดูกาล 2015–16

ในวันที่ 30 สิงหาคม ค.ศ. 2016 เคเนดีย้ายไปวอตฟอร์ดแบบยืมตัวจนจบฤดูกาล โดยทำเรื่องยินยอมร่วมกับเชลซีแล้ว

ในเดือนสิงหาคม ค.ศ. 2017 เคเนดีถูกปล่อยยืมตัวให้กับนิวคาสเซิลยูไนเต็ด ในวันสุดท้ายของตลาดซื้อขาย ต่อมาในฤดูกาล 2018–19 เขาถูกปล่อยยืมตัวให้กับนิวคาสเซิลอีกครั้งหนึ่ง

ในวันที่ 2 กันยายน ค.ศ. 2019 เคเนดีถูกปล่อยยืมตัวให้กับเฆตาเฟในลาลิกา
# เอเลน อึ่ง
อู๋ ฉี่ลี่ (เกิด 23 กันยายน พ.ศ. 2515) หรือภาษากวางตุ้งว่า อึ่ง หยีเหล่ย์ (เยฺว่พิน: Ng4 Yi2 Lei6) หรือ เอเลน อึ่ง  เป็นนักแสดงหญิงชาวฮ่องกง เธอชนะเลิศการประกวดมิสเอเชียเมื่อปี พ.ศ. 2533

มีการให้ข่าวว่าเอเลนตั้งครรภ์เมื่อ พ.ศ. 2542 ก่อนเปิดเผยว่าเธอมีความสัมพันธ์กับแจ็กกี ชาน ซึ่งขณะนั้นเขายังคงสถานะสมรสกับโจแอน หลิน นักแสดงหญิงชาวไต้หวัน หลังจากนั้นไม่นาน ชานก็ออกมายอมรับพร้อมกับกล่าวว่า "ผมทำผิดพลาดลงไป เป็นความผิดแบบที่ผู้ชายทั่วโลกเคยทำ"吳綺莉復出 林鳳嬌不爽？ . Worldjournal.com (17 July 2011). Asian Film Foundation – 05/13/05 – Are these Asian stars married or not? . Asianfilm.org. เธอให้กำเนิดลูกสาวคนหนึ่งชื่อเอ็ตตา อึ่ง (,) เมื่อวันที่ 18 มกราคม พ.ศ. 2542 อย่างไรก็ตาม เธอตัดสินที่จะดูแลลูกสาวด้วยตนเองโดยไม่มีแจ็กกี ชาน組圖：成龍首次開口談私生女 女兒，對不起 . People's Daily.
# รีซ เจมส์
รีซ เจมส์ (เกิดวันที่ 8 ธันวาคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งฟูลแบ็กให้กับเชลซีในพรีเมียร์ลีก

เจมส์ เกิดที่ลอนดอน และได้เข้าร่วมกับทีมเยาวชนของเชลซีตั้งแต่วัย 6 ขวบ และในเดือนมีนาคม ค.ศ. 2017 เขาได้เลื่อนขึ้นมาเล่นในระดับฟุตบอลอาชีพ ในฤดูกาล 2017–18 เขาเป็นกัปตันของทีมเยาวชน รุ่นอายุไม่เกิน 18 ปี ที่คว้าแชมป์ เอฟเอยูธคัพ และเขาก็ได้รับรางวัลผู้เล่นเยาวชนแห่งฤดูกาล ต่อมาในเดือนมิถุนายน ค.ศ. 2018 เขาได้ขยายสัญญากับสโมสรไปอีก 4 ปี และถูกปล่อยยืมตัวให้กับวีแกนแอทเลติกตลอดฤดูกาล 2018–19

ในเดือนมีนาคม ค.ศ. 2019 เขาติดทีมยอดเยี่ยมของอีเอฟแอลแชมเปียนชิป ฤดูกาล 2018–19 เขาได้รับสามรางวัลจากวีแกนแอทเลติก รวมไปถึงรางวัลผู้เล่นยอดเยี่ยมแห่งปี

 เกียรติประวัติ 
 สโมสร 
เชลซี

•      แชมป์ยูฟ่าแชมเปี้ยนลีก

ทีมสำรอง เชลซี
 เอฟเอยูธคัพ: 2016–17, 2017–18
 พรีเมียร์ลีก U18: 2016–17, 2017–18

 ทีมชาติ 
อังกฤษ ชุดใหญ่

• รองแชมป์ฟุตบอลยุโร 2020

อังกฤษ อายุไม่เกิน 20 ปี
 Toulon Tournament: 2017

อังกฤษ อายุไม่เกิน 19 ปี
 UEFA European Under-19 Championship: 2017

 รางวัลส่วนตัว 
 Championship Team of the Season: 2018-19
 Wigan Athletic Player of the Year: 2018–19
 Wigan Athletic Player's Player of the Year: 2018–19
 Wigan Athletic Goal of the Season: 2018–19
 Chelsea Academy Player of the Year: 2017–18
 2017 Toulon Tournament: Young Player of the Final
 2017 Toulon Tournament: Team Of The Tournament
# ยุทธการที่แม่น้ำสเกลต์
ยุทธการที่แม่น้ำสเกลต์ในสงครามโลกครั้งที่สองเป็นหนึ่งในปฏิบัติการทางทหารที่นำโดยกองทัพแคนาดาที่หนึ่ง กับหน่วยทหารแคนาดา โปแลนด์ และบริติซที่ติดตามมาด้วย เพื่อเปิดเส้นทางการเดินเรือไปยังแอนต์เวิร์ป ซึ่งที่นั้นเป็นท่าเรือที่จะสามารถใช้งานได้ในการจัดส่งเสบียงแก่ฝ่ายสัมพันธมิตรในยุโรปตะวันตกเฉียงเหนือ ด้วยภายใต้บัญชาการของกองทัพแคนาดาที่หนึ่งคือ พลโท กาย ไซมอนด์ส การรบได้เกิดขึ้นในทางตอนเหนือของเบลเยียมและทางตะวันตกเฉียงใต้ของเนเธอร์แลนด์ ตั้งแต่วันที่ 2 ตุลาคม - 8 พฤศจิกายน ค.ศ. 1944

การป้องกันที่ถูกสร้างขึ้นมาเป็นอย่างดีของกองทัพแวร์มัคท์ที่ได้จัดการอย่างล่าช้าแต่มีประสิทธิภาพ  ในช่วงที่เยอรมันได้ทำให้เกิดน้ำท่วมบนพื้นที่ในบริเวณปากแม่น้ำสเกลต์ ทำให้การรุกของฝ่ายสัมพันธมิตรชะลอลง ภายหลังห้าสัปดาห์ของสู้รบที่ยากลำบาก กองทัพแคนาดาที่หนึ่ง, ได้มีจำนวนบาดเจ็บและล้มตายประมาณ 12,873 นายของทหารฝ่ายสัมพันธมิตร(ครึ่งนึงเป็นชาวแคนาดา) เป็นความประสบความสำเร็จในเคลียร์พื้นที่แม่น้ำสเกลต์ภายหลังจากการโจมตีแบบสะเทินน้ำสะเทินบกจำนวนมาก การข้ามสิ่งกีดขวาง และการจู่โจมที่มีราคาแพงในการเปิดพื้นดินโล่งๆ 

เมื่อฝ่ายป้องกันของเยอรมันได้ถูกคุกคามได้ไม่นาน, มันเป็นช่วงอีกสามสัปดาห์-วันที่ 29 พฤศจิกายน ค.ศ. 1944 ก่อนที่ขบวนเรือบรรทุกเสบียงขบวนแรกของฝ่ายสัมพันธมิตรสามารถขนส่งไปยังแอนต์เวิร์ป เนื่องจากมีความจำเป็นในเก็บกู้ระเบิดบนท่าเรือ
# ดาวีเด ซัปปากอสตา
ดาวีเด ซัปปากอสตา (เกิดวันที่ 11 มิถุนายน ค.ศ. 1992) เป็นนักฟุตบอลชาวอิตาลี ปัจจุบันเล่นในตำแหน่งแบ็กขวาให้กับอาตาลันตา และทีมชาติอิตาลี

 สโมสร 
วันที่ 31 สิงหาคม ค.ศ. 2017 ซัปปากอสตา ย้ายไปเชลซี ด้วยค่าตัว 28 ล้านยูโร แถมโบนัสhttp://gianlucadimarzio.com/it/calciomercato-zappacosta-chelsea-le-cifre-delloperazione-e-la-foto-al-momento-della-firma และเซ็นสัญญา 4 ปี การย้ายตัวเสร็จสิ้นก่อนที่ตลาดซื้อขายนักเตะจะปิดเพียงเล็กน้อย ซัปปากอสตา ลงเล่นเป็นตัวสำรองนัดแรกให้กับสโมสรเมื่อวันที่ 9 กันยายน ในนัดที่เชลซีบุกไปเอาชนะเลสเตอร์ซิตี 2–1 ต่อมาในวันที่ 12 กันยายน ค.ศ. 2017 เขาได้ลงเล่นนัดแรกในยูฟ่าแชมเปียนส์ลีก และทำประตูแรกในนามสโมสร ในนัดที่เชลซีเปิดบ้านเอาชนะคาราบัก 6–0 ทำให้ซัปปากอสตา กลายเป็นผู้เล่นชาวอิตาลีคนที่ 100 ที่ยิงประตูในแชมเปียนส์ลีก ส่วนประตูแรกของเขาในพรีเมียร์ลีก เกิดขึ้นเมื่อวันที่ 30 ธันวาคม ค.ศ. 2017 ในนัดที่เชลซีเปิดบ้านถล่มสโตกซิตี 5–0

ในวันที่ 21 สิงหาคม ค.ศ. 2019 ซัปปากอสตา ขยายสัญญากับเชลซีไปอีก 1 ปี และถูกปล่อยยืมตัวให้กับโรมาครึ่งฤดูกาล โดยมีทางเลือกให้สามารถขยายสัญญายืมตัวจนจบฤดูกาลได้

 ทีมชาติ 
ในเดือนพฤษภาคม ค.ศ. 2016 ซัปปากอสตา ถูก อันโตนีโอ กอนเต เรียกตัวติดทีมชาติอิตาลี เพื่อเตรียมความพร้อมก่อนการแข่งขันฟุตบอลชิงแชมป์แห่งชาติยุโรป 2016 เขามีชื่อในรายชื่อเบื้องต้น 30 คน ต่อมาในวันที่ 31 พฤษภาคม เขามีชื่อเป็นหนึ่งในสามคนของชุดสำรอง ในการแข่งขันรายการนี้

เขาได้ลงเล่นให้กับทีมชาติชุดใหญ่ครั้งแรกเมื่อวันที่ 12 พฤศจิกายน ค.ศ. 2016 ในฟุตบอลโลก 2018 รอบคัดเลือก นัดที่อิตาลีพบกับ ลีชเทินชไตน์ โดยในนัดนั้น เขาเริ่มเล่นเป็นตัวจริงในตำแหน่งแบ็กขวา

 สถิติการลงเล่น 

ทีมชาติปีลงเล่นประตูอิตาลี201620201750201860ทั้งหมด130

 เกียรติประวัติ 
Avellino
 Lega Pro Prima Divisione: 2012–13
 Supercoppa di Lega Pro Prima Divisione: 2013

เชลซี
 เอฟเอคัพ: 2017–18
 ยูฟ่ายูโรปาลีก: 2018–19
# เผชิญ นิมิบุตร
พลโท เผชิญ นิมิบุตร อดีตรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงวัฒนธรรม ในรัฐบาลของพจน์ สารสิน และรัฐบาลถนอม กิตติขจร อดีตสมาชิกสภาผู้แทนราษฎร ประเภทที่ 2 อดีตอธิบดีกรมพลศึกษา อดีตนายกสมาคมกีฬาฟุตบอลแห่งประเทศไทย และอดีตนายกสมาคมคนแรกของสมาคมกีฬามวยสากลสมัครเล่นแห่งประเทศไทยประวัติสมาคมจากเว็บไซต์สมาคมมวยสากลสมัครเล่นแห่งประเทศไทย สืบค้นเมื่อวันที่ 19 กันยายน 2562

 วงการกีฬา 
เผชิญ เป็นบุคคลหนึ่งที่ได้รับเชิญให้เข้าร่วมชมการแข่งขันในโอลิมปิกฤดูร้อน 1952 ครั้งที่ 15 ณ เมืองเฮลซิงกิ ประเทศฟินแลนด์ นับเป็นการเข้าร่วมการแข่งขันครั้งแรกของประเทศไทย

เผชิญ เคยเป็นอธิบดีกรมพลศึกษา ในปี พ.ศ. 2495ประกาศสำนักนายกรัฐมนตรี เรื่อง แต่งตั้งอธิบดีกรมพลศึกษา และเป็นนายกสมาคมกีฬาฟุตบอลแห่งประเทศไทย ในระหว่างปี พ.ศ. 2498 ถึงปี พ.ศ. 2499

เผชิญ  ได้รับเกียรติให้นำนามสกุลเป็นชื่อ "อาคารกีฬานิมิบุตร" ซึ่งเป็นสนามกีฬาในร่ม สำหรับการแข่งขันและฝึกซ้อมกีฬาในร่ม สร้างขึ้นเมื่อปี พ.ศ. 2506 เพื่อให้สมาคมมวยสากลสมัครเล่นแห่งประเทศไทย ใช้เป็นสถานที่จัดแข่งขัน มวยสากลสมัครเล่นชิงชนะเลิศแห่งเอเชีย ครั้งที่ 1 มีชื่อเดิมว่า อาคารยิมเนเซียม 1 ต่อมาเมื่อวันที่ 27 เมษายน พ.ศ. 2528 กรมพลศึกษาเปลี่ยนมาใช้ชื่อปัจจุบัน เพื่อเป็นอนุสรณ์ถึงเขา

 การเมือง 
เผชิญ ได้รับแต่งตั้งเป็นสมาชิกสภาผู้แทนราษฎร ประเภทที่ 2 เมื่อปี พ.ศ. 2494ได้รับแต่งตั้งเป็นสมาชิกสภาผู้แทนราษฎร, พ.ศ. 2500 และเป็นรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงวัฒนธรรม ในรัฐบาลของนายพจน์ สารสิน ในปี พ.ศ. 2500พระบรมราชโองการ ประกาศ ตั้งและแต่งตั้งคณะรัฐมนตรี (จำนวน ๒๙ ราย) และรัฐบาลของพล.ท. ถนอม กิตติขจร (ยศขณะนั้น) ในปี พ.ศ. 2501ได้รับแต่งตั้งเป็นสมาชิกสภาผู้แทนราษฎร

ต่อมาในปี พ.ศ. 2513 ได้รับแต่งตั้งเป็นสมาชิกวุฒิสภา แทนหลวงประกอบนิติสาร

 เครื่องราชอิสริยาภรณ์ 
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี, เล่ม ๘๐ ตอนที่ ๖๗ ง หน้า ๑๗๐๒, ๒ กรกฎาคม ๒๕๐๖
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์
# ฟีกาโย โทโมรี
โอลูวาฟีกาโยมี โอลูวาดามีโลลา "ฟีกาโย" โทโมรี (เกิด 19 ธันวาคม ค.ศ. 1997) เป็นนักฟุตบอลชาวแคนาดา-อังกฤษ ปัจจุบันเล่นในตำแหน่งกองหลังให้กับมิลานและทีมชาติอังกฤษ

 สโมสร 
โทโมรี เข้าร่วมทีมเยาวชนของเชลซีในรุ่นอายุไม่เกิน 8 ขวบ และได้เล่นให้กับสโมสรเรื่อยมา เขาเป็นส่วนหนึ่งของทีมเยาวชนเชลซีที่คว้าแชมป์ยูฟ่ายูธลีกและเอฟเอยูธคัพในปี 2015 และ 2016 ต่อมาในวันที่ 15 พฤษภาคม ค.ศ. 2016 เขาได้ลงเล่นเป็นสำรองให้กับทีมชุดใหญ่เป็นครั้งแรก ในนัดปิดฤดูกาล 2015–16 ซึ่งเป็นนัดที่เชลซีเปิดบ้านเสมอกับทีมแชมป์พรีเมียร์ลีกอย่างเลสเตอร์ซิตี 1–1 ต่อมาในวันที่ 1 สิงหาคม ค.ศ. 2016 โทโมรี ขยายสัญญา 4 ปีกับสโมสร

ในวันที่ 23 มกราคม ค.ศ. 2017 โทโมรี ถูกปล่อยยืมตัวให้กับไบรตันแอนด์โฮฟอัลเบียนในแชมเปียนชิป ต่อมาในวันที่ 31 สิงหาคม ค.ศ. 2017 เขาถูกปล่อยยืมตัวให้กับฮัลล์ซิตีในแชมเปียนชิปตลอดทั้งฤดูกาล และในวันที่ 6 สิงหาคม ค.ศ. 2018 เขาก็ได้ย้ายไปเล่นให้กับดาร์บีเคาน์ตีในแชมเปียนชิป โดยเป็นการยืมตัวตลอดทั้งฤดูกาล ช่วงที่โทโมรีเล่นให้กับดาร์บี เขาได้รับรางวัลผู้เล่นยอดเยี่ยมแห่งปีของสโมสร

หลังจากการยืมตัวอันยาวนาน โทโมรีกลับสู่เชลซี และสวมเสื้อหมายเลข 29 และในวันที่ 14 กันยายน ค.ศ. 2019 โทโมรีได้ทำประตูแรกในนามสโมสร ในนัดที่เชลซีบุกไปเอาชนะวูฟส์ 5-2

 เกียรติประวัติ 
ทีมสำรอง เชลซี
 FA Youth Cup: 2014–15, 2015–16
 UEFA Youth League: 2014–15, 2015–16

อังกฤษ อายุไม่เกิน 20 ปี
 ฟุตบอลโลกเยาวชนอายุไม่เกิน 20 ปี: 2017

อังกฤษ อายุไม่เกิน 21 ปี
 Toulon Tournament: 2018

รางวัลส่วนตัว
 UEFA European Under-19 Championship Team of the Tournament: 2016
 Derby County Player of the Year: 2018–19
# แอแมร์ซง ปัลมีเอรี
แอแมร์ซง ปัลมีเอรี ดูส ซังตูส (เกิดวันที่ 3 สิงหาคม ค.ศ. 1994) เป็นนักฟุตบอลชาวบราซิลเชื้อสายอิตาลีที่เล่นให้กับเชลซีและทีมชาติอิตาลี เขาเล่นในตำแหน่งแบ็กซ้ายเป็นหลัก นอกจากนี้ยังเล่นในตำแหน่งปีกซ้ายและกองกลางตัวซ้ายในบางโอกาส แอแมร์ซงเริ่มเล่นให้กับทีมชาติบราซิลรุ่นอายุไม่เกิน 17 ปี แต่ต่อมาใน ค.ศ. 2017 เขาได้โอนสัญชาติเป็นอิตาลี จึงได้เล่นให้กับทีมชาติอิตาลีชุดใหญ่นับตั้งแต่นั้นเป็นต้นมา

 สโมสร 
ในวันที่ 30 มกราคม ค.ศ. 2018 แอแมร์ซงย้ายไปร่วมทีมเชลซี โดยเซ็นสัญญา 4 ปีครึ่ง ค่าตัวที่ได้รับรายงานจากโรมา อยู่ที่ 20 ล้านยูโร เพิ่มโบนัส 9 ล้านยูโร เขาลงเล่นนัดแรกให้กับสโมสรในเอฟเอคัพ รอบที่ห้า นัดที่เชลซีเปิดบ้านถล่ม ฮัลล์ซิตี 4–0 โดยในนัดนั้น เขาจ่ายบอลให้ ออลีวีเย ฌีรู ทำประตูได้ด้วย แอแมร์ซงลงเล่นเกมพรีเมียร์ลีกครั้งแรกเมื่อวันที่ 4 มีนาคม ค.ศ. 2018 ในนัดที่เชลซีบุกไปแพ้แมนเชสเตอร์ซิตี 1–0

ในวันที่ 26 กันยายน ค.ศ. 2018 แอแมร์ซงทำประตูแรกในนามสโมสร ในอีเอฟแอลคัพ รอบที่สาม นัดที่เชลซีบุกไปเอาชนะลิเวอร์พูล 2–1

 ทีมชาติ 
ในวันที่ 19 พฤษภาคม ค.ศ. 2018 หัวหน้าผู้ฝึกสอนทีมชาติอิตาลีคนใหม่ โรแบร์โต มันชีนี ได้เรียกตัว แอแมร์ซง ติดทีมชาติในเกมกระชับมิตรเดือนพฤษภาคมและมิถุนายน โดยจะพบกับซาอุดีอาระเบีย ฝรั่งเศส และเนเธอร์แลนด์ แต่เขาได้ถอนตัวเนื่องจากอาการบาดเจ็บ เขาถูกเรียกตัวอีกครั้งในเดือนกันยายน ค.ศ. 2018 ในการแข่งขันยูฟ่าเนชันส์ลีก นัดที่อิตาลีจะพบกับโปแลนด์และโปรตุเกส ต่อมาในวันที่ 10 กันยายน แอแมร์ซงลงเล่นทีมชาติชุดใหญ่เป็นครั้งแรก ในเนชันส์ลีก นัดที่อิตาลีบุกไปแพ้โปรตุเกส 1–0

 สถิติการลงเล่น 

 ทีมชาติอิตาลีปีลงเล่นประตู201820201950ทั้งหมด70

 เกียรติประวัติ 
เชลซี
 เอฟเอคัพ: 2017–18
 ยูฟ่ายูโรปาลีก: 2018–19
 อีเอฟแอลคัพ รองชนะเลิศ: แชมป์โลก ฤดูกาล 2018–19|2018–19]]

บราซิล อายุไม่เกิน 17 ปี
 South American U-17 Championship: 2011